INFORMARE – Situație IACRS, pneumonii, gripă

Săptămâna 05 (27.01 – 02.02.2025)

În săptămâna 5 situația este următoarea:

IACRS – în scădere cu 23 de cazuri (de la 3038 la 3015), cu peste 1000 de îmbolnăviri la grupele 5-14 și 15-49 de ani, împreună menținând același procent de 67% din totalul cazurilor. Numărul internărilor este foarte redus - sub 1%, dar jumătate dintre acestea sunt la sugarii 0 – 1 an.

Pneumoniile – au cunoscut o creștere cu 248 cazuri, ajungând la 763 de îmbolnăviri, dar numărul de internări se menține aproximativ la fel cu cel anterior, reprezentând 23.98% din total. La fel este și cu repartizarea pe grupe de vârstă, cele mai multe cazuri fiind la grupul 15-49 de ani (243), urmat de vârstnicii peste 65 ani, cu 186 cazuri și cele mai multe internări – 38%.

Gripa – în creștere cu doar 12 cazuri (de la 455, la 467) și un procent de 18% internați, dar cu peste o treime din îmbolnăviri la copiii din grupa 5 – 14 ani (33,19%).

A fost înregistrat cel de-al cincilea deces datorat gripei, din acest sezon – femeie, în vârstă de 93 de ani, confirmată prin RT PCR cu virus gripal A, nevaccinată cu vaccin antigripal, cu comorbidități, internată în secția de Boli Infecțioase a SCJU Sibiu.

În total, de la începutul sezonului de supraveghere 2024 – 2025, au fost raportate:

• 1920 cazuri de gripă (din care 98 confirmate prin RT PCR)

• 29787 cazuri IACRS

• 6485 cazuri de pneumonii.

Decese = 5